Kamu bisa jelasin ke aku soal Anuar Nor Arai dalam bahasa melayu?

Dr. Anuar Nor Arai, merupakan seorang Akademik, Pengkritik Filem, Pengkritik Sastera, Penulis Skrip Pentas, Drama TV & Filem, Pengarah Filem, Drama TV & Pentas, Penggerak Kesatuan & Sosial dan Perunding.

Beliau menghembuskan nafas terakhir pada 20 Januari 2010 pada pukul 5.25 petang di Pusat Perubatan Selangor kerana menghadapi komplikasi paru-paru di sisi isterinya, Zahrah Ibrahim serta tiga anaknya iaitu Mazura, Zuraira dan Ifa Mutiara.

Selain aktif menulis skrip dan mengarah filem sejak tahun 1980-an, Allahyarham atau nama sebenarnya Anuar Mohd. Nor @ Arai juga merupakan seorang Profesor Madya Pengajian Drama dan Filem di University Malaya sehingga tahun 1996 dan merupakan Timbalan Rektor Akademi Seni Budaya dan Warisan Kebangsaan (ASWARA) sehingga tahun 2010.

Kajian Ilmiah - Sastera, Drama Pentas, Filem, Tokoh

Kasmani Ariff: Manusia dan Seniman Sebelum Perang. Tesis Sarjana Muda Sastera, Jabatan Pengajian Melayu, University Malaya, Kuala Lumpur, 1976.

The Journeying Souls. The Verbal and Visual Quest of the Metaphysical Theater and Film. Doctoral Dissertation, Department of Drama & Department of Cinema, University of Southern California, Los Angeles, 1982.

Enam Penyair Malaysia-Singapura. Koleksi Esei Kritikan Puisi, 1990.

Johnny Bikin Filem. Pembikinannya dalan Catatan, 1995.

Rajuk dan Pujuk, Satu Analisis Konseptual Teks Teater Moden Melayu karya A, Samad Said dan Syed Alwi, 2002